Komisijas dienestu darba dokuments - kas pievienots Komisijas paziņojumam Padomei un Eiropas Parlamentam par iespējām vēl vairāk uzlabot izpriecu kuģu dzinēju ekoloģiskās īpašības - Ietekmes novērtējuma kopsavilkums {COM(2007)313} {SEC(2007)770} /* SEC/2007/0819 galīgā redakcija */





[pic] | EIROPAS KOPIENU KOMISIJA | Briselē, 11.6.2007 SEC(2007) 819 KOMISIJAS DIENESTU DARBA DOKUMENTS kas pievienots KOMISIJAS PAZIŅOJUMAM PADOMEI UN EIROPAS PARLAMENTAM par iespējām vēl vairāk uzlabot izpriecu kuģu dzinēju ekoloģiskās īpašības IETEKMES NOVĒRTĒJUMA KOPSAVILKUMS {COM(2007)313}{SEC(2007)770} 1. IEVADS Ietekmes novērtējuma pamatā bija detalizēts process, ko veidoja divi galvenie posmi. Pirmajā posmā tika veikts situācijas novērtējuma pētījums, ar kuru noteica tehnikas līmeni un gaidāmo piesārņojuma samazināšanas tehnoloģijas attīstību attiecībā uz izpriecu kuģu dzinējiem un apzināja citās pasaules daļās spēkā esošos un plānotos tiesību aktus saistībā ar izpriecu kuģu radīto emisiju. Tā rezultātā noteica četrus iespējamus regulējuma scenārija risinājumus, kas paredzēti, lai turpinātu samazināt izpriecu kuģu radītās emisijas. Pētījuma ziņojumā[1] arī tika skarti citi Direktīvas 2003/44/EK 2. pantā minēti elementi; iepriekšminētajā paziņojumā Eiropas Parlaments un Padome aicināja Eiropas Komisiju ņemt vērā šos aspektus. Otrajā vērtēšanas posmā tika veikts detalizēts ietekmes novērtējuma pētījums, kurā analizēja tehniskās izmaksas un noteica visu četru scenāriju vides, ekonomisko un sociālo ietekmi saistībā ar stāvokļa novērtējuma pētījumu. Nosakot ietekmi, izmaksas un ieguvumi tika izteikti skaitļos un salīdzināti, izmantojot daudzkritēriju analīzi, kurā salīdzinājuma pamats bija risinājums „politika netiek mainīta”. Ar ieinteresētajām personām, kuras ievērojami ietekmētu turpmākā attīstība saistībā ar tiesību aktiem izpriecu kuģu radītās emisijas jomā Eiropas Savienībā vai kuras ir iesaistītas šajā attīstībā, pētījuma veicēji plaši un detalizēti apspriedās visa vērtēšanas procesa laikā. Turklāt vērtēšanas procesa laikā Komisijas dienesti organizēja virkni ieinteresēto personu sanāksmju; to mērķis bija informēt un apspriesties arī ar pārējām ieinteresētajām personām, kas ir iesaistītas direktīvas par izpriecu kuģiem īstenošanā (kompetentās iestādes dalībvalstīs, standartizācijas un lietotāju organizācijas un pilnvarotās iestādes). 2. KāDA PROBLēMA, GAIDāMS, TIKS RISINāTA AR POLITIKAS PASāKUMIEM? Izpriecu kuģu izmantošana Eiropā palielina vides izmaksas, jo tiek radītas atgāzu un skaņas emisijas. Lēš, ka Eiropā izpriecu kuģi rada aptuveni 0,34 % no kopējām oglekļa oksīda emisijām, 0,5 % no kopējām ogļūdeņraža emisijām un 0,1 % no kopējām slāpekļa oksīda emisijām. Lai gan izpriecu kuģu radītās kopējās emisijas ir mazas salīdzinājumā ar citiem avotiem, tās var radīt problēmas tajos rajonos, kuros ir liela izpriecu kuģu koncentrācija noteiktā laika posmā (piemēram, nedēļas nogalēs). Direktīvā 2003/44/EK norādīto atgāzu emisijas robežvērtību ieviešana palīdzēs būtiski samazināt izpriecu kuģu gaisā un ūdenī izmesto piesārņojošo vielu daudzumu un tādējādi arī gaisa un ūdens kvalitāti šajos rajonos. Tomēr Direktīvas 2003/44/EK 2. pantā Eiropas Parlaments un Padome aicina Komisiju ziņot par iespējām vairāk uzlabot izpriecu kuģu dzinēju ekoloģiskās īpašības. 3. KāDI IR GALVENIE PIEEJAMIE POLITIKAS RISINāJUMI? Izmantotā pamatpieeja mērķa sasniegšanai un četri regulējuma scenārija risinājumi ir shematiski atspoguļoti 1. attēlā. 1. attēls. Kopsavilkums par izmantoto pieeju ietekmes novērtējumā 4. KāDA IR DAžāDO NOTEIKTO RISINāJUMU GAIDāMā POZITīVā UN NEGATīVā IETEKME? 4.1. Ekonomiskās un sociālās ietekmes kopsavilkums Risinājums | CI dzinēji (milj. euro) | SI dzinēji (milj. euro) | PWC dzinēji (milj. euro) | Kopā (milj. euro) | 1 | 147,4 | 6,4 | 2,0 | 155,8 | 2 | 245,2 | 114,7–127,3 | 5,1 | 365,0–377,6 | 2.A | 245,2 | 98,4–111 | 2,0 | 345,6–358,2 | 2.B | 150,2 | 98,4–111 | 2,0 | 250,6–263,2 | 1. tabula. Kopsavilkums par bruto atbilstības panākšanas izmaksām (apakšējā – augšējā josla) – (milj. euro) Risinājums | CI dzinēji (%) | SI dzinēji (%) | PWC dzinēji (%) | 1 | +4,36 | +0,7% | +1,9 | 2 | +10,04 | +10,0% | +4,9 | 2.A | +10,04 | +7,7% | +1,9 | 2.B | +4,34 | +7,7% | +1,9 | 2. tabula. Kopsavilkums par prognozēto cenu ietekmi (vienības mazumtirdzniecības cenas procentuālais kāpums) Risinājums | CI dzinēji | SI dzinēji | PWC | Kopā | 1 | -37 | -86 | -6 | -129 | 2 | -85 | -86 | -16 | -187 | 2.A | -85 | -86 | -6 | -177 | 2.B | -37 | -86 | -6 | -129 | 3. tabula. Kopsavilkums par ietekmi uz nodarbinātību (prognozētais tieši vai netieši radītais darbavietu zaudējumu skaits) Ietekme uz darbavietu skaitu. Gadījumu izpēte liecina, ka jebkāda tālāka emisijas robežvērtību samazināšana ārpus bāzes risinājuma (scenārijs „politika netiek mainīta”) nopietni apdraudētu tā vienīgā pilnībā Eiropā izvietotā MVU nākotni, kas ražo piekarināmos dzinējus, un nozīmētu 86 darbavietu zaudējumu, kas atbilst tādu 320 tiešu vai netiešu darbavietu pilna laika ekvivalentam, kas radītas piekarināmo dzinēju ražošanas un montāžas uzņēmumos Itālijā un Francijā. 4.2. Kopsavilkums par vides ietekmes novērtējumu Vides ietekmes novērtējuma rezultāti ir apkopoti turpmākajā 4. tabulā, kurā atspoguļots emisijas samazināšanas potenciāls visiem četriem regulējuma scenārija risinājumiem salīdzinājumā ar bāzes risinājumu. Piesārņojošā viela ↓Scenārijs | CO tūkst. t/g. % | HC + NOx tūkst. t/g. % | PT tūkst. t/g. % | Kopā tūkst. t/g. % | Bāzes risinājums | 153,1 | 40,9 | 0,6 | 194,6 | 1. risinājums | 153,1 0 | 32,7 -20 | 0,4 -33 | 186,2 -4,3 | 2. risinājums | 153,1 0 | 28,2 -31 | 0,4 -33 | 181,7 -6,6 | 2.A risinājums | 153,1 0 | 27,4 -33 | 0,4 -33 | 180,9 -7,0 | 2.B risinājums | 153,1 0 | 31,5 -23 | 0,4 -33 | 185,0 -5,0 | 4. tabula. Prognozētais kopējais ES izpriecu kuģu radīto atgāzu emisijas daudzums tūkstošos tonnu gadā un emisijas samazināšanas potenciāls procentos scenārija risinājumiem salīdzinājumā ar bāzes risinājumu 4.3. Regulējuma scenārija risinājumu ietekmes salīdzinājums (daudzkritēriju analīze) Saskaņā ar Komisijas pamatnostādnēm par ietekmes novērtējumu tika veikta daudzkritēriju analīze, kuras mērķis bija sagatavot dinamisku četru scenārija risinājumu salīdzinājumu ar bāzes risinājumu, izmantojot šādus kritērijus: efektivitāte (cik labi var panākt emisijas samazinājumu), lietderība (atbilstības tiešās un netiešās izmaksas) un saskanība (pozitīvās un negatīvās ietekmes līdzsvars – izmaksu un ieguvumu samērs). Analīzes rezultāti apkopoti 5. tabulā. Kritērijs → | Efektivitāte (kopējās emisijas samazinājums) | Lietderība (atbilstības izmaksas un sociālās izmaksas) | Saskanība (atbilstības un sociālās izmaksas par emisijas samazinājumu tūkst. t/g.) | 1. risinājums | 8,4 tūkst. t/g. (-4,3%) | +155,5 milj. euro -129 darbavietas | +18,5 milj. euro -15,4 darbavietas | 2. risinājums | 12,9 tūkst. t/g. (-6,6%) | +371,3 milj. euro -187 darbavietas | +28,8 milj. euro -14,5 darbavietas | 2.A risinājums | 13,5 tūkst. t/g. (-7,0%) | +351,9 milj. euro -177 darbavietas | +26,1 milj. euro -13,1 darbavietas | 2.B risinājums | 9,6 tūkst. t/g. (-5,0%) | +256,9 milj. euro -129 darbavietas | +26,8 milj. euro -13,4 darbavietas | 5. tabula. Daudzkritēriju analīzes rezultāti scenārija risinājumiem salīdzinājumā ar bāzes risinājumu relatīvā skaitliskā izteiksmē 5. KOMISIJAS NOSTāJA UN PAMATOJUMS Daudzkritēriju analīzes rezultāti liecina, ka katram scenārija risinājumam būtu sociālās izmaksas 13–15 darbavietu zaudējums par katru tūkstoti tonnu piesārņojuma samazinājuma gadā un relatīvi zems izpriecu kuģu radīto emisiju daudzuma samazināšanas potenciāls (4,3–7 %) kopējā piesārņojumā. Ņemot vērā valstu vadītāju neoficiālajā sanāksmē Lahti 2006. gada oktobrī izteikto aicinājumu steidzami rīkoties saistībā ar klimata pārmaiņām un Komisijas apņemšanos vadīt šo politikas procesu, vislielākās pūles jāpieliek, lai optimizētu šo samazināšanas potenciālu. Lai sasniegtu šo mērķi, jāizstrādā un jānovērtē turpmāki scenāriji, kuru pamatā varētu būt tie visstingrākie un uz tehnoloģijām balstītie noteikumi par izpriecu kuģu radīto emisiju, kuri jau tiek piemēroti vai ir plānoti citās pasaules daļās, piemēram, Amerikas Savienotajās Valstīs. Šādā pieejā būtu jāņem vērā tas, ka ES dzinēju izgatavotājiem, kuri darbojas pasaules tirgū, jāsaglabā un jānostiprina savas pozīcijas konkurencē ar trešo valstu ražotājiem. Izstrādājot šādu pieeju, būs rūpīgi jāapsver tikai ES tirgū strādājošo ES mazo un vidējo uzņēmumu nedrošais stāvoklis. Sociālās ietekmes novērtējumā ir konstatēts, ka tālāko emisijas samazināšanas pasākumu sociālās izmaksas segs ES dibinātie mazie un vidējie uzņēmumi, un gadījumu izpēte liecina, ka visu scenārija risinājumu īstenošana nopietni apdraudētu tā vienīgā piekarināmo dzinēju ražotāja nākotni, kas patiešām veic uzņēmējdarbību Eiropas Savienībā. Tāpēc varētu paredzēt pienācīgus papildu pasākumus, kas saglabātu optimālā līdzsvarā iespējami lielu emisijas samazinājumu un iespējami mazas sociālās izmaksas. Šādi pasākumi varētu būt, piemēram, izņēmumu pieļaušana nelielu apjomu ražotājiem tādu mehānismu veidā, kuri jau tiek piemēroti citos Kopienas tiesību aktos. Būs jāatvēl vairāk laika pētījumiem, kas novērtētu, kāda būtu ietekme un piemērotība šādai pretenciozai pieejai, kas paredzēta, lai samazinātu izpriecu motorkuģu ietekmi uz klimata pārmaiņām, vienlaikus mazinot ar to saistītās sociālās izmaksas un nelabvēlīgo ietekmi uz ES izveidoto mazo un vidējo uzņēmumu konkurētspēju. 6. SAīSINāJUMI CO: oglekļa oksīds CI : kompresijas aizdedzeHC: ogļūdeņraži SI : dzirksteļaizdedzeNOx: slāpekļa oksīdi PWC : ūdens motocikls PT : makrodaļiņas DIK: direktīva par izpriecu kuģiemMVU: mazi un vidēji uzņēmumi [1] http://ec.europa.eu/enterprise/maritime/maritime_regulatory/directive_03_44.htm 1. Definēt politikas mērķi Izpētīt iespējas, ar kurām varētu vairāk uzlabot izpriecu kuģa ekoloģiskās īpašības 3. Ietekmes novērtējums Tehnisks, vides, ekonomisks un sociāls 1. Tehniskas sekas (mikroekonomika) Kvantitatīvs/kvalitatīvs un/vai naudas vērtībā izteikts šādu aspektu novērtējums: 1.a Atbilstības tehniskās izmaksas 1.b Atbilstības tehniskā iespējamība 1.c Atbilstības neplānotās sekas Dalījums, izmantojot šādus faktorus: kompresijas aizdedze ( CI ), dzirksteļaizdedze ( SI ) (piekarināms un iekšējs dzinējs); un ūdens motocikls 2. Vides sekas Kvantitatīvs/kvalitatīvs un/vai naudas vērtībā izteikts šādu aspektu novērtējums: 2.a NOx emisijas 2.b PT emisijas 2.c CO emisijas 2.d HC emisijas 2.e Atbilstības neplānotās sekas Dalījums, izmantojot šādus faktorus:ezers, piekrastes zona un gareniski ūdensceļi 3. Ekonomiskas un sociālas sekas (makroekonomika) Kvantitatīvs/kvalitatīvs un/vai naudas vērtībā izteikts šādu aspektu novērtējums: 2.a Ekonomiskā ietekme 2.b Sociālā ietekme 2.c Atbilstības neplānotās sekas Dalījums, izmantojot šādus faktorus: kompresijas aizdedze ( CI ), dzirksteļaizdedze ( SI ) (piekarināms un iekšējs dzinējs); un ūdens motocikls Efektivitāte Kritērijs Cik lielā mērā var sasniegt mērķi? Lietderība Kritērijs Atbilstības tiešās un netiešās izmaksas (tehniskās, sociālās un ekonomiskās) Saskanība Kritērijs Pozitīvās un negatīvās ietekmes līdzsvars, kompromisi un sinerģijas 4. Daudzkritēriju analīze Efektivitāte, lietderība, saskanība 2. Noteikt mērķa sasniegšanas iespējas „Politika netiek mainīta” – bāzes risinājums: Saglabāt Direktīvā 2003/44/EK norādītās atgāzu emisijas robežvērtības (DIK 1. posms) 1. risinājums - Visiem SI dzinējiem jāatbilst DIK 1. posmā norādītajām robežvērtībām četrtaktu SI dzinējiem.- CI dzinējiem ir jāatbilst III.A posma robežvērtībām, kas norādītas direktīvā par visurgājēju tehniku (NRMM ) iekšējo ūdensceļu kuģu vilces dzinējiem (komerciāli kuģu dzinēji). CI dzinējiem ar jaudu, kas ir mazāka par 37kW, DIK 1. posmā norādītās robežvērtības CI dzinējiem joprojām ir spēkā. 2. risinājums - Visiem SI dzinējiem jāatbilst HC un NOx emisiju robežvērtībām, kas ir 75 % no robežvērtībām, kas norādītas DIK 1. posmā četrtaktu SI dzinējiem, turklāt HC un NOx tiek kombinēti kā HC+NOx. DIK 1. posmā norādītās CO robežvērtības joprojām ir spēkā. - CI dzinējiem ar jaudu, kas ir mazāka par 18kW, DIK 1. posmā norādītās robežvērtības joprojām ir spēkā. Dzinējiem ar jaudu no 18 kW līdz 37kW ir spēkā NRMM II posma robežvērtības; ja jauda ir 37kW vai vairāk, ir spēkā NRMM III.A posma robežvērtības vispārējam izmantojumam. 2.A risinājums Kā 2. iespējā, bet SI dzinējiem ar jaudu, kas ir mazāka par 30 kW, un visiem PWC dzinējiem jāatbilst DIK 1. posmā norādītajām robežvērtībām četrtaktu SI dzinējiem. 2.B risinājums Kā 2.A iespējā, bet CI dzinējiem jāatbilst NRMM II posma robežvērtībām vispārējam izmantojumam.